Judgment at Nuremberg

Judgment at Nuremberg estas usona jurtema filmo de 1961 reĝisorita de Stanley Kramer, verkita de Abby Mann en kiu stelulis Spencer Tracy, Burt Lancaster, Richard Widmark, Maximilian Schell, Werner Klemperer, Marlene Dietrich, Judy Garland, William Shatner, kaj Montgomery Clift. La agado okazas en Nurenbergo en 1948, kaj priskribas fikcian version de la Proceso al Juĝistoj de 1947, nome unu el la dekdu usonaj militprocesoj kiuj okazis ene de la nomitaj Postaj Nurenbergaj Procesoj.

La filmo centriĝas al milita tribunalo estrita de Juĝisto Dan Haywood (Tracy), antaŭ kiu kvar germanaj juĝistoj aŭ advokatoj (kompare kun la 16 defendantoj de la vera Proceso al Juĝistoj) estas akuzitaj pro krimoj kontraŭ la homaro pro sia impliko en malhumanaĵoj fifaritaj dum la Naziisma reĝimo. La filmo temas pri nebatalaj militkrimoj kontraŭ la civila loĝantaro, la Holokaŭsto, kaj ekzamenas la geopolitikan kompleksecon de la epoko post la Dua Mondmilito dum la historiaj Nurenbergaj procesoj. Pli frua versio de la historio estis elsendita kiel televida epizodo de Playhouse 90.  Schell kaj Klemperer ludis la samajn rolojn en ambaŭ produktaĵoj.

En 1993, Judgment at Nuremberg estis selektita por konservado en la Usona Nacia Filmoregistro de la Kongresa Biblioteko kiel "kulture, historie aŭ estetike grava"."Complete National Film Registry Listing". National Film Registry. National Film Preservation Board. Alirita la 5an de junio 2016."Frequently Asked Questions". National Film Registry. National Film Preservation Board. Alirita la 5an de junio 2016.

 Notoj 

 Bibliografio 
 Tino Balio, United Artists: The Company That Changed the Film Industry, University of Wisconsin Press, 1987 p. 145

 Eksteraj ligiloj 


 3 Speeches from the Movie with Text, Audio and Video from AmericanRhetoric.com

Kategorio:Usonaj filmoj
Kategorio:Usonaj dramaj filmoj
Kategorio:Nigrablankaj filmoj
Kategorio:Anglalingvaj filmoj
Kategorio:Jurtemaj filmoj
Kategorio:Filmoj pri la Dua Mondmilito
Kategorio:Filmoj pri Nazia Germanio
Kategorio:Filmoj pri Holokaŭsto
Kategorio:Premiitoj de Ora Globo
Kategorio:Nurenbergaj procesoj